Doar o treime dintre români sunt fericiți la locul de muncă. Câți iau măsuri pentru epuizare și stres
Presiunea de la locul de muncă afectează jumătate dintre angajații români, iar cauzele cele mai importante ale stresului profesional sunt volumul mare de muncă, plafonarea salariului și preluarea excesivă de responsabilități, arată un studiu. La polul opus, 34% dintre români consideră că locul de muncă le oferă împlinire personală și o stare generală de bine.